**גרינו ונולי באסקט** (באיטלקית: **Guerino Vanoli Basket**), ידועה גם בשם **ונולי קרמונה** (**Vanoli Cremona**), היא קבוצת כדורסל איטלקית מקרמונה, לומברדיה, המשחקת בסרייה א'.

היסטוריה
--------

### ההתחלה והליגות הנמוכות

גרופו טריבולדי באסקט נוסדה ב-1999 בסורסינה. הקבוצה העפילה עד מהרה לסרייה ב', הליגה השלישית. בהיעדר אולם מתאים לליגה זו עבר המועדון לאצטדיון המקורה הסמוך בקרמונה, תוך שמירה על הבסיס בסורסינה. לאחר חמש עונות בליגה השלישית, בעונת 2005/06 עלתה הקבוצה לליגה דואה, הליגה השנייה, בהדרכתו של המאמן אנדראה טרינקיירי. בשנה הראשונה בליגת המשנה סיימה הקבוצה את העונה הסדירה במקום הרביעי, אך הודחה בסיבוב הראשון של הפלייאוף על ידי פאביה. בסוף העונה עזב טרינקיירי ליובקזרטה באסקט, והקבוצה הודחה על ידו בחצי גמר הפלייאוף בעונה הבאה. בעונת 2008/09 עלתה הקבוצה לסרייה א' לאחר שניצחה בפלייאוף את פאביה, קזאלה מונפראטו ודינמו סאסארי.

### עונות ראשונות בסרייה א' וחילופי בעלות

לאחר העלייה לסרייה א' הועברו משרדי הקבוצה לקרמונה. את עונתה הראשונה בליגה, עונת 2009/10, סיימה הקבוצה במקום ה-13, ובסיומה עזבו הג'נרל מנג'ר וסגן נשיא הקבוצה לברשיה לאונסה מהליגה השלישית.

בסיום עונת 2010/11, בה סיימה הקבוצה במקום ה-12, התפטר הנשיא סקונדו טריבולדי מתפקידו. בספטמבר 2011 תפס את מקומו אלדו ונולי, ששינה את שמה ל**גרינו ונולי באסקט** על שם אביו.

את העונות הבאות סיימה קרמונה במרכז-תחתית הטבלה, ובעונת 2014/15 השתתפה לראשונה בגביע האיטלקי בכדורסל, בו הפסידה בסיבוב הראשון לדינמו סאסארי. עונת 2015/16 הייתה עונת השיא של המועדון עד אז, והקבוצה סיימה במקום הרביעי בעונה הסדירה. היא אמנם הודחה ברבע גמר הפלייאוף על ידי רייר ונציה, אך הגיעה לחצי גמר הגביע (בו הפסידה לאולימפיה מילאנו).

בעונה הבאה סיימה קרמונה במקום ה-16 והאחרון בליגה, אך ניצלה מירידה לליגה השנייה בעקבות הדחתה של יובקזרטה באסקט מסיבות כלכליות. את עונת 2017/18 סיימה הקבוצה במקום השמיני, והגיעה לרבע גמר הפלייאוף ולחצי גמר הגביע.

עונת 2018/19 הייתה הטובה ביותר בתולדות המועדון: הקבוצה סיימה במקום השני בעונה הסדירה, הגיעה לחצי גמר הפלייאוף בו הפסידה לאלופה בסופו של דבר רייר ונציה, וזכתה בגביע האיטלקי לאחר ניצחונות על פלקנסטרו וארזה 82–73, על וירטוס בולוניה 102–91 ועל ניו באסקט ברינדיזי 83–74 בגמר. דרו קרופורד נבחר ל-MVP של הטורניר.

את עונת 2019/20, שהופסקה בשל מגפת הקורונה באיטליה, סיימה קרמונה במקום השישי, והגיעה לרבע גמר הגביע. ב-12 ביולי 2020 הודיע המועדון שהוא מתכוון לעזוב את הליגה לאחר תקופה של 11 שנים בגלל היעדר תמיכה כלכלית.אבי סגל, ואנולי קרמונה משלמת את מחיר הקורונה, באתר ישראל היום, 13 ביולי 2020 ב-27 ביולי הודיעה הקבוצה שתישאר בסרייה א' לאחר שנמצאה תמיכה בגיוס כספים.

בעונת 2021/22 סיימה הקבוצה במקום ה-16 והאחרון וירדה לסרייה א'2, ממנה עלתה לאחר עונה אחת בלבד.

שחקנים
------

* ארצות הבריתארצות הברית קית' לנגפורד
* ארצות הבריתארצות הברית אי. ג'יי. רולנד
* ארצות הבריתארצות הברית ג'ייסון ריץ'
* ארצות הבריתארצות הברית גארי פורבס
* ארצות הבריתארצות הברית ג'יימס בל
* ארצות הבריתארצות הברית טו הולוואי
* ארצות הבריתארצות הברית דרון וושינגטון
* ארצות הבריתארצות הברית גייב יורק
* ארצות הבריתארצות הברית טיישון תומאס
* איטליהאיטליה סימונה פונטקיו
* ארצות הבריתארצות הברית טי. ג'יי. ויליאמס
* ארצות הבריתארצות הברית דרו קרופורד
* איטליהאיטליה מתאו ספניולו

קישורים חיצוניים
----------------

* 

* אתר האינטרנט הרשמי של ונולי קרמונה

הערות שוליים
------------

1. ↑  "PosteMobile Final Eight: per la Vanoli Cremona storico trionfo" [PosteMobile Final Eight: Historical first time for Vanoli Cremona]. *legabasket.it* (באיטלקית). 17 בפברואר 2019. נבדק ב-17 בפברואר 2019. `{{cite web}}`:  (עזרה)
2. ↑  "LBAF8: Andrew Crawford il Panasonic MVP delle Final Eight" [Andrew Crawford named Panasoni MVP of the Final Eight]. *Sportando.com* (באיטלקית). 17 בפברואר 2019. `{{cite web}}`:  (עזרה)
3. ↑  "Basket: Vanoli Cremona, fine della corsa. Serie A addio, mancano le coperture economiche". OASport.it. 12 ביולי 2020. `{{cite news}}`:  (עזרה)
4. ↑  "Vanoli Cremona announces they will play in LBA 2020-21". *Sportando*.